Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: — Felkérem az igazságügy-minisztert, hogy kezdeményezze a koncesszióról szóló 1991. évi XVI. törvény olyan
Paragraph Index: 1126

— Felkérem az igazságügy-minisztert, hogy kezdeményezze a koncesszióról szóló 1991. évi XVI. törvény olyan módosítását, illetőleg kiegészítését, mely a koncessziós eljárásban garantálja a közérdekű adatok megismeréséhez fűződő alkotmányos jog érvényesülését. Budapest, 1998. november 5. Dr. Majtényi László (499/K/1998) * * * A Széchenyi Professzori Ösztöndíj odaítélésére irányuló bírálati eljárás nyilvánosságával kapcsolatos a j á n l á s I. Egy magánszemély indítvánnyal fordult hivatalomhoz, melyben állásfoglalásomat kérte arról, hogy a Széchenyi Professzori Ösztöndíj odaítélésének jelenlegi gyakorlata összeegyeztethető-e a közérdekű adatok nyilvánosságának alkotmányos követelményével. A beadványozó a pályázatok értékelésre vonatkozó információk hiányát, a pályázók tájékoztatásának fogyatékosságait kifogásolta, különösen azt, hogy az értékelést szervező Felsőoktatási Pályázatok Irodája semmiféle információt nem közöl a beérkezett pályázatokról, a rangsorolás szempontjairól, a kialakult rangsorról, továbbá nem indokolják sem a pályázat elutasítását, sem elfogadását. II.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes